ଭୁବନେଶ୍ବରଃ ଲେଡି ବ୍ଲାକମେଲର ଅର୍ଚ୍ଚନା ନାଗ ପେଡିର ପିଟୁଛି ଗୁମର । ଆଜି ଅର୍ଚ୍ଚନାଙ୍କ ବାପାଙ୍କୁ ମାରାଥନ ଜେରା କରିଛି ଇଡି। ଦିନ ତମାମ ED ର ଘନ ଘନ ଜେରା, ଘନ ଘନ ପ୍ରଶ୍ନ ରେ ବାପା ବେହାଲ l ବହୁ ଚର୍ଚ୍ଚିତ ଅର୍ଚ୍ଚନା ନାଗ ଗିରଫ ଘଟଣାରେ ଅର୍ଚ୍ଚନା ଙ୍କ ବାପାଙ୍କୁ ମାରାଥନ ଜେରା କରିଛି ଇଡି । କେସିଙ୍ଗା ଘରୁ ଜବତ ତଥ୍ୟ କୁ ଭିତ୍ତିକରି ଅର୍ଚ୍ଚନା ଙ୍କୁ ପଚରାଉଚରା କରିଛି ଇଡି। ଏପରିକି ଅର୍ଚ୍ଚନା ବାପାଙ୍କ ମୋବାଇଲ ଫୋନକୁ ମଧ୍ୟ ଯାଞ୍ଚ କରାଯାଇଛି । ତେବେ ପଚରାଉଚରା ବେଳେ କିଛି ଏମିତି ଥିଲା ପ୍ରଶ୍ନ.......ଅର୍ଚ୍ଚନା ଭୁବନେଶ୍ୱର ଆସିବା ପରେ କେଉଁଠି କଣ କରୁଥିଲେ? କୋଟି କୋଟି ସମ୍ପତ୍ତି ପଛର ରହସ୍ୟ କଣ? ହନିଟ୍ରାପ ଓ ବ୍ଲାକ ମେଲିଂ କଥା ସତ କି ନାହିଁ ? କେଉଁ ନେତାମନ୍ତ୍ରୀ ଅର୍ଚ୍ଚନାଙ୍କ ସହ ଯୋଗାଯୋଗ ରେ ରହୁଥିବା କଥା ଜାଣିଛନ୍ତି କି ବାପା ?
ସେପଟେ ରିମାଣ୍ଡ ରେ ଥିବା ଖଗେଶ୍ୱରଙ୍କ ମୋବାଇଲ ଫୋନକୁ ସିଜ କରି ତଦନ୍ତ ଜାରି ରଖିଛି ଇଡି । ତୃତୀୟ ଦିନରେ ମାରାଥନ ଜେରା ପରେ ଖଗେଶ୍ୱରଙ୍କ ମୋବାଇଲ ଫୋନରୁ ସମସ୍ତ ତଥ୍ୟ ଡ଼ିଲିଟ ହୋଇଯାଇଥିବା ଜଣା ପଡ଼ିଛି। ଡ଼ିଲିଟ ତଥ୍ୟକୁ ରିକଭରି କରିବା ପାଇଁ ଇଡି ଏକ୍ସପର୍ଟ ଟିମ ଜରିଆରେ ତଦନ୍ତ କରୁଥିବା ଜଣା ପଡ଼ିଛି ।
ଅର୍ଚ୍ଚନା ଙ୍କ ବାପାଙ୍କୁ ପଚରାଉଚରା ପରେ ଖୁବ ଶୀଘ୍ର ଜଗବନ୍ଧୁ ଙ୍କ ପରିବାର ଲୋକଙ୍କୁ ପଚରାଉଚରା କରିବ ଇଡି । ପରେ ଅର୍ଚ୍ଚନା ଓ ଜଗବନ୍ଧୁଙ୍କ ସହ ଖଗେଶ୍ବରକୁ ମୁହାଁମୁହିଁ ଜେରା କରିବାକୁ ଯୋଜନା କରୁଛି ଇଡି ।
ନୂଆଦିଲ୍ଲୀଃ ଦିଲ୍ଲୀ ଉପମୁଖ୍ୟମନ୍ତ୍ରୀ ମନିଷ ସିସୋଦିଆଙ୍କ ଅଡୁଆ ବଢୁଛି ପଛେ କମିବାର ନାମ ନେଉନାହିଁ। ଦିଲ୍ଲୀ ମଦ ଘୋଟାଲାରେ ସିବିଆଇ ତାଙ୍କ ନାମରେ ଲୁକ୍ ଆଉଟ୍ ନୋଟିସ ଜାରି କରିଥିବା ବେଳେ ପ୍ରବର୍ତ୍ତନ ନିର୍ଦ୍ଦେଶାଳୟ ବା ଇଡି ମନି ଲଣ୍ଡରିଂ ଆଧାରରେ ତାଙ୍କ ବିରୋଧରେ କାର୍ଯ୍ୟାନୁଷ୍ଠାନ ଆରମ୍ଭ କରିଛି। ସିବିଆଇ କିଛି ଡକ୍ୟୁମେଣ୍ଟ ଇଡିକୁ ହସ୍ତାନ୍ତର କରିଛି।
ସିବିଆଇ ମଦ ଘୋଟାଲାରେ ମନିଷଙ୍କ ବିରୋଧରେ ଏଫ୍ଆଇଆର୍ ଓ ଅନ୍ୟ ଡକ୍ୟୁମେଣ୍ଟ ଇଡିକୁ ଦେବା ପରେ ତାଙ୍କ ବିରୋଧରେ ଇଡି ମନି ଲଣ୍ଡରିଂ ମାମଲା ରୁଜୁ କରିବାକୁ ପ୍ରସ୍ତୁତି ଆରମ୍ଭ କରିଦେଇଥିବା ବିଶେଷ ସୂତ୍ରରୁ ସୂଚନା ରହିଛି। ଏହା ପୂର୍ବରୁ ସିବିଆଇ ତରଫରୁ ଦିଲ୍ଲୀ ଉପ ମୁଖ୍ୟମନ୍ତ୍ରୀ ମନୀଷ ସିସୋଦିଆଙ୍କ ସମେତ ୧୪ ଜଣ ଲୋକଙ୍କ ବିରୋଧରେ ଲୁକ୍ ଆଉଟ୍ ନୋଟିସ ଜାରି କରିଥିଲା।
ସିବିଆଇର ଲୁକ ଆଉଟ ନୋଟିସକୁ ନେଇ ମନିଷ କହିଛନ୍ତି, ମୁଁ ଦିଲ୍ଲୀରେ ଅଛି। ମୋ ଘରେ ରେଡ କରି ସିବିଆଇ ବିଭିନ୍ନ ଜିନିଷ ସାଙ୍ଗରେ ନେଇଛି। ମୁଁ ତଦନ୍ତକାରୀ ଦଳ ସହ ସବୁ ପ୍ରକାର ସହଯୋଗ କରୁଥିବା ବେଳେ ଲୁକ ଆଉଟ ନୋଟିସ ଏକ ନାଟକ ବୋଲି କହିଛନ୍ତି ମନିଷ।
ଦିଲ୍ଲୀର ଅବକାରୀ ନୀତି ଉପରେ ମନିଷ କହିଛନ୍ତି କି ଏଥିରେ କିଛି ଦୁର୍ନୀତି ହୋଇ ନାହିଁ । ଏହି ମାମଲାରେ ସିବିଆଇ ଯାଂଚର ଆବଶ୍ୟକତା ନାହିଁ। ଯଦି ଦୁର୍ନୀତି କଥା କହୁଛନ୍ତି ତେବେ ଗୁଜରାଟରେ ବେଆଇନ ଭାବେ ଚାଲିଥିବା ମଦ କାରବାର ଉପରେ ସରକାର ଯାଂଚ କରନ୍ତୁ । ରାଗ ଜର୍ଜରିତ ମନିଷ ମୋଦିଙ୍କ ଉଦ୍ଦେଶ୍ୟରେ କହିଛନ୍ତି କି, ୨୦୨୪ରେ ଆପଣଙ୍କ ବିରୋଧରେ ଜନତା ଜାରି କରିବ ଲୁକ ଆଉଟ ନୋଟିସ।
ନୂଆଦିଲ୍ଲୀଃ ସତେନ୍ଦ୍ର ଜୈନ ମାମଲାରେ ଇଡିକୁ ଦିଲ୍ଲୀ ରାଉଜ ଏଭେନ୍ୟୁ କୋର୍ଟଙ୍କ ଭର୍ତ୍ସନା। ଇଡିର ଚାର୍ଜସିଟ ଉପରେ କୋର୍ଟ ଶୁଣାଣି କାଳରେ କହିଛନ୍ତି, ଯେଉଁ କମ୍ପାନୀ ସହ ସତେନ୍ଦ୍ରଙ୍କୁ ଦୋଷୀ କରାଯାଇଛି, ସେହି କମ୍ପାନୀ ସହ ସତେନ୍ଦ୍ରଙ୍କର କୌଣସି ସମ୍ପର୍କ ବା ଭାଗିଦାରୀ ନାହିଁ। ତ କଣ ତୁମ ଲେଖିବା ଦ୍ବାରା କମ୍ପାନୀ ସତେନ୍ଦ୍ରଙ୍କର ହୋଇଯିବ ବୋଲି କୋର୍ଟ ପ୍ରଶ୍ନକରିଛନ୍ତି।
ମନିଲଣ୍ଡରିଂ ମାମଲାରେ ଇଡି ଦିଲ୍ଲୀର ସ୍ବାସ୍ଥ୍ୟମନ୍ତ୍ରୀ ସତେନ୍ଦ୍ର ଜୈନ, ତାଙ୍କ ପତ୍ନୀ, ୮ ଅନ୍ୟଙ୍କ ବିରୋଧରେ ଚାର୍ଜସିଟ ଦାଖଲ କରିଛି। ଶୁଣାଣି କାଳରେ ଇଡିର ଚାର୍ଜସିଟ ଉପରେ କୋର୍ଟ ଏକାଧିକ ପ୍ରଶ୍ନ କରିବା ସହ ସଂସ୍ଥାକୁ ଭର୍ତ୍ସନା କରିଛନ୍ତି। ଜଷ୍ଟିସ ଗୀତାଞ୍ଜଳି ଗୋଏଲଙ୍କ ଖଣ୍ଡପୀଠ ଏହି ମାମଲାରେ ସମସ୍ତ ଅଭିଯୁକ୍ତଙ୍କୁ ସମନ କରିଛନ୍ତି, ଯେଉଁମାନଙ୍କୁ ଏଯାବତ୍ ଗିରଫ କରାଯାଇ ନାହିଁ। ଏଥିରେ ୪ କମ୍ପାନୀଙ୍କୁ ମଧ୍ୟ ସାମିଲ କରାଯାଇଛି। ଏହି ମାମଲାର ପରବର୍ତ୍ତୀ ଶୁଣାଣି ଅଗଷ୍ଟ ୬ରେ ହେବ। ଏଥିସହ କୋର୍ଟ ଅଭିଯୁକ୍ତ ଅଜୀତ କୁମାର ଓ ସୁନିଲ କୁମାର ଜୈନଙ୍କୁ ଏକ ଲକ୍ଷ ବ୍ୟକ୍ତିଗତ ମୁଚାଲିକାରେ ଜାମିନ ପ୍ରଦାନ କରିଛନ୍ତି।
ପଶ୍ଚିମ ବଙ୍ଗର ମନ୍ତ୍ରୀ ପାର୍ଥ ଚାଟାର୍ଜୀଙ୍କ ସମସ୍ୟା ଥମିବାର ନାମ ନେଉନି। ପଶ୍ଚିମବଙ୍ଗ ଶିକ୍ଷକ ନିଯୁକ୍ତି ଦୁର୍ନୀତିରେ ଏନଫୋର୍ସମେଣ୍ଟ ନିର୍ଦ୍ଦେଶାଳୟର ଚଢାଉ ଜାରି ରହିଛି। କୁବେର ଭଣ୍ଡାର ରହିଛି ପାର୍ଥଙ୍କ ପାଖରେ। ଏହାକୁ ଗୋଟିଏ ପରେ ଗୋଟିଏ ଠାବ କରି ପୁଳା ପୁଳା ଟଙ୍କା ମଧ୍ୟ ଜବତ ହୋଇଛି। ଏହାରି ମଧ୍ୟରେ ଏକ ଘଟଣା ସାମ୍ନାକୁ ଆସିଛି। ପାର୍ଥ ଚାଟାର୍ଜୀଙ୍କ ଘରୁ ଚୋରି ହୋଇଛି। ପାର୍ଥଙ୍କ ୨୪ ପ୍ରଗଣା ସ୍ଥିତ ଘରେ ଚୋରି ହୋଇଛି। ବୁଧବାର ରାତିରେ ଚୋରମାନେ ଘରେ ପଶି ଚୋରିକରି ବହୁ ଧନ ସମ୍ପତ୍ତି ଲୁଟି ନେଉଥିବା ବେଳେ କିନ୍ତୁ ଆଖପାଖର ଲୋକମାନେ ଦେଖି ଭାବିଥିଲେ କି, ଏ ଅନୁସନ୍ଧାନକାରୀ ଟିମ୍ ଆସି ତାଙ୍କ ଘରେ ଚଢାଉ କରୁଛି। ତେଣୁ ଚୋରଙ୍କୁ ଧରିବାକୁ ପୁଲିସକୁ ଖବର ଦେଇ ନ ଥିଲେ।
ଲୋକଙ୍କ କହିବା ଅନୁସାରେ, କିଛି ଚୋର ପାର୍ଥଙ୍କ ଘରର ତାଲା ଭାଙ୍ଗିଥିଲେ। ସେମାନଙ୍କ ହାତରେ ବଡ ବଡ ବ୍ୟାଗ ରହିଥିଲା। ଏହାପରେ ତାଲା ଭାଙ୍ଗି ଘର ଭିତରକୁ ପଶିଥିଲେ ଏବଂ କିଛି ସମୟ ପରେ ବଡ ବ୍ୟାଗରେ ଭର୍ତ୍ତି କରି ସାମଗ୍ରୀ ଆଣି ବାହାରକୁ ବାହାରିଥିଲେ। ଏହି ଅଞ୍ଚଳର ଲୋକମାନେ ଭାବିଥିଲେ ଯେ, ଇଡି ଚଢାଉ ହେଉଛି। ଏହାରି ଭିତରେ ଚର୍ଚ୍ଚା ହେଉଛି ଯେ, ଚୋରମାନେ ବ୍ୟାଗରେ ଟଙ୍କା ଫୁଲ୍ କରି ନେଇନାହାନ୍ତି ତ? ଏହା ଭାବିବା ସ୍ୱାବାବିକ ମଧ୍ୟ, କାରଣ ପାର୍ଥ ଏବଂ ତାଙ୍କ ସହଯୋଗୀଙ୍କ ଘରୁ ବାହାରୁଛି ପୁଳା ପୁଳା ଟଙ୍କା। ଯେତେ ଖୋଜାଚାଲିଛି ସେତେ ଟଙ୍କା ମିଳୁଛି। ଘର ଠାରୁ ଆରମ୍ଭ କରି ଭଡା ଘର ପର୍ଯ୍ୟନ୍ତ ସବୁଜାଗାରୁ ବାହାରୁଛି ଗଦା ଗଦା ଟଙ୍କା ସହିତ ସୁନା ଅଳଙ୍କାର। ଏଯାଏଁ ଇଡି ୫୦ କୋଟି ନଗଦ ଟଙ୍କା ସହ ୫ କିଲୋ ସୁନା ଜବତ କରିସାରିଥିଲେ ମଧ୍ୟ ଟଙ୍କା ସରିନାହିଁ। ଯେତେ ଖୋଳତାଡ ହେଉଛି ସେତେ ମିଳୁଛି।
ନୂଆଦିଲ୍ଲୀଃ କଂଗ୍ରେସର ଅନ୍ତରୀଣ ସଭାପତି ସୋନିଆ ଗାନ୍ଧୀ ଆଜି ନାସନାଲ ହେରାଲ ମାମଲାରେ ଇଡିରେ ହାଜର ହୋଇଛନ୍ତି। ମଧ୍ୟାହ୍ନ ପ୍ରାୟ ୧୨ଟାରେ ଇଡି ଅଫିସରେ ସୋନିଆ ଝିଅ ପ୍ରିୟଙ୍କା ସହ ସହ ପହଞ୍ଚିଛନ୍ତି। ସେପଟେ ଇଡି ଦ୍ବାରା ସୋନିଆଙ୍କୁ ଜେରା କରିବାକୁ ଜୋରଦାର ବିରୋଧ କରିଛି କଂଗ୍ରେସ। ଏହାକୁ ନେଇ ସଂସଦରେ କଂଗ୍ରେସ ଗାନ୍ଧୀ ମୂର୍ତ୍ତି ନିକଟରେ ଧାରଣା ଦେଇଛି। ସେପଟେ କଂଗ୍ରେସ ନେତାମାନେ ଶାନ୍ତିପୂର୍ଣ୍ଣ ଭାବେ ଇଡିର ଜେରାକୁ ବିରୋଧ କରାଯାଇଥିବା କହିଛନ୍ତି କଂଗ୍ରେସ ସାଂସଦ ଦୀପେନ୍ଦ୍ର ଏସ ହୁଡା। ରାଜସ୍ଥାନ ସିଏମ ଅଶୋକ ଗେହଲଟ କହିଛନ୍ତି, ସୋନିଆଙ୍କ ପରି ଜଣେ ବ୍ୟକ୍ତିତ୍ବ, ଯାହାଙ୍କୁ ବର୍ତ୍ତମାନ ୭୦ ବର୍ଷ ହେଲାଣି ତାଙ୍କୁ ତାଙ୍କ ଘରେ ଜେରା ପରିବର୍ତ୍ତେ ଇଡି ଅଫିସକୁ ଡକାଯାଇଛି। ଏହାକୁ ନେଇ ମୁଁ ଇଡି ଓ ସିବିଆଇ ମୁଖ୍ୟଙ୍କୁ ଦେଖା କରିବି ଓ କହିବି ଲୋକେ ଜାତୀୟ ଯାଞ୍ଚ ଏଜେନ୍ସିକୁ ନେଇ କଣ ଚିନ୍ତା କରୁଛନ୍ତି।
ନୂଆଦିଲ୍ଲୀଃ ପ୍ରବର୍ତ୍ତନ ନିର୍ଦ୍ଦେଶାଳୟ ବା ଇଡି କେରଳର ପୂର୍ବତନ ଅର୍ଥମନ୍ତ୍ରୀ ତଥା ବରିଷ୍ଠ ସିପିଆଇଏମ ନେତା ଥୋମସ ଇସାକଙ୍କୁ ନୋଟିସ ପରେ ସେ ସୋମବାର ଦିନ ଇଡିରେ ହାଜର ହୋଇଛନ୍ତି। ଏଲଡିଏଫ ସରକାର କାଳରେ ସେ ଅର୍ଥମନ୍ତ୍ରୀ ଭାବେ କାର୍ଯ୍ୟ କରୁଥିବା ବେଳେ କେରଳ ଇନଫ୍ରାଷ୍ଟକ୍ଚର ଇନଭେଷ୍ଟମେଣ୍ଟ ଫଣ୍ଡ ବୋର୍ଡ (କେଆଇଆଇଏଫବି)ରେ ବ୍ୟାପକ ହେରଫେର ହୋଇଥିବା ନେଇ ତାଙ୍କୁ ଜେରାର ସମ୍ମୁଖୀନ ହେବାକୁ ହେବ। କେଆଇଆଇଏଫବି ରାଜ୍ୟ ସରକାର ପାଇଁ ବୃହତ ଓ ଜଟିଳ ଇନଫ୍ରାଷ୍ଟ୍ରକ୍ଚର ପ୍ରୋଜେକ୍ଟ ପାଇଁ କାର୍ଯ୍ୟକରୁଥିବା ପ୍ରାରମ୍ଭିକ ଏଜେନ୍ସି। ୨୦୧୯ରେ ଏହି ସଂସ୍ଥା ଦ୍ବାରା ଥୋମସଙ୍କ ଅର୍ଥମନ୍ତ୍ରୀତ୍ବ କାଳରେ ବ୍ୟାପକ ଅର୍ଥ ହେରଫେର ନେଇ ଅଭିଯୋଗ ହୋଇଥିଲା। ଗତବର୍ଷ ରାଜ୍ୟ ବିଧାନସଭା ନିର୍ବାଚନ କାଳରେ କେନ୍ଦ୍ର ଅର୍ଥମନ୍ତ୍ରୀ ନିର୍ମଳା ସୀତାରମଣ କେଆଇଆଇଏଫବିକୁ ସମାଲୋଚନା କରିଥିଲେ।
ଓଟିଏମ୍ ର ଅନ୍ତିମ ସଂସ୍କାର!
Naxatra News, a NK Media Venture is the first 24x7 Odia Current affairs and News channel of Odisha. Set up in 2009 and headquartered at Bhubaneswar, it believes in its motto "POWER OF TRUTH". Known for raising social issues through its hard hitting stories and shows, Naxatra News is Odisha's only Unbiased News Channel which is driven towards the welfare of the people.
